CELEX: 22012D0075
Language: mt
Date: 2012-04-30 00:00:00
Title: Deċiżjoni tal-Kumitat Konġunt taż-ŻEE Nru 75/2012 tat- 30 ta’ April 2012 li temenda l-Anness I (Kwistjonijiet veterinarji u fitosanitarji) għall-Ftehim ŻEE

13.9.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 248/4
               
            DEĊIŻJONI TAL-KUMITAT KONĠUNT TAŻ-ŻEE
      Nru 75/2012
      tat-30 ta’ April 2012
      li temenda l-Anness I (Kwistjonijiet veterinarji u fitosanitarji) għall-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness I tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 34/2012 tat-30 ta’ Marzu 2012 (1).
               
            
                  (2)
               
               
                  Ir-Regolament tal-Kunsill (KE) Nru 1099/2009 tal-24 ta’ Settembru 2009 dwar il-protezzjoni tal-annimali waqt il-qatla (2) għandu jkun inkorporat f'dan il-Ftehim.
               
            
                  (3)
               
               
                  Ir-Regolament tal-Kummissjoni (UE) Nru 150/2011 tat-18 ta’ Frar 2011 li jemenda u jadatta l-Anness III tar-Regolament (KE) Nru 853/2004 tal-Parlament Ewropew u tal-Kunsill fir-rigward tal-kaċċa mrobbija u selvaġġa u l-laħam tal-kaċċa mrobbija u selvaġġa (3) għandu jkun inkorporat f'dan il-Ftehim.
               
            
                  (4)
               
               
                  Ir-Regolament tal-Kummissjoni (UE) Nru 151/2011 tat-18 ta’ Frar 2011 li jemenda l-Anness I mar-Regolament (KE) Nru 854/2004 tal-Parlament Ewropew u tal-Kunsill fir-rigward ta’ tjur imrobbija fl-irziezet (4) għandu jiġi inkorporat fil-Ftehim.
               
            
                  (5)
               
               
                  Ir-Regolament (KE) Nru 1099/2009 jirrevoka d-Direttiva tal-Kunsill 93/119/KEE (5) li hija inkorporata fil-Ftehim u li konsegwentament għandha tiġi revokata skont il-Ftehim b'effett mit-8 ta’ Diċembru 2019.
               
            
                  (6)
               
               
                  Din id-Deċiżjoni tikkonċerna l-leġiżlazzjoni li tolqot kwistjonijiet veterinarji. Il-leġiżlazzjoni dwar kwistjonijiet veterinarji ma tapplikax għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli tiġi estiża għal-Liechtenstein, kif speċifikat fl-Adattamenti Settorjali għall-Anness I ta’ mal-Ftehim. Din id-deċiżjoni għalhekk m'għandiex tapplika għal-Liechtenstein,
               
            ADOTTA DIN ID-DEĊIŻJONI:
      Artikolu 1
      Il-Kapitolu I tal-Anness I tal-Ftehim għandu jiġi emendat kif ġej:
      
                  1.
               
               
                  Il-kliem “kif emandat bi” għandhom jinbidlu bil-kliem “kif emendat u rrevokat bi” fil-Punt 2 (id-Direttiva tal-Kunsill 93/119/KE) fil-Parti 9.1.
               
            
                  2.
               
               
                  L-inċiż li ġej għandu jiżdied mal-punt 2 (id-Direttiva tal-Kunsill 93/119/KE) fil-Parti 9.1:
                  
                              “—
                           
                           
                              
                                 32009 R 1099: Ir-Regolament tal-Kunsill (KE) Nru 1099/2009 tal-24 ta’ Settembru 2009 (ĠU L 303, 18.11.2009. p. 1).”
                           
                        
            
                  3.
               
               
                  It-test tal-punt 2 (id-Direttiva tal-Kunsill 93/119/KE) għandu jitħassar b'seħħ mit-8 ta’ Diċembru 2019.
               
            
                  4.
               
               
                  Dan il-punt għandu jiddaħħal wara l-punt 2 (id-Direttiva tal-Kunsill 93/119/KE) fil-Parti 9.1:
                  
                              “2a.
                           
                           
                              
                                 32009 R 1099: Ir-Regolament tal-Kunsill (KE) Nru 1099/2009 tal-24 ta’ Settembru 2009 dwar il-protezzjoni tal-annimali waqt il-qatla (OJ L 303, 18.11.2009, p. 1).”
                           
                        
            
                  5.
               
               
                  L-inċiż li ġej għandu jiżdied mal-punt 17 (ir-Regolament (KE) Nru 853/2004 tal-Parlament Ewropew u tal-Kunsill) fil-Parti 6.1:
                  
                              “—
                           
                           
                              
                                 32011 R 0150: Ir-Regolament tal-Kummissjoni (UE) Nru 150/2011 tat-18 ta’ Frar 2011 (ĠU L 46, 19.2.2011, p. 14).”
                           
                        
            
                  6.
               
               
                  L-inċiż li ġej għandu jiżdied mal-punt 12 (ir-Regolament (KE) Nru 854/2004 tal-Parlament Ewropew u tal-Kunsill) fil-Parti 1.1:
                  
                              “—
                           
                           
                              
                                 32011 R 0151: Ir-Regolament tal-Kummissjoni (UE) Nru 151/2011 tat-18 ta’ Frar 2011 (ĠU L 46, 19.2.2011, p. 17).”
                           
                        
            Artikolu 2
      It-testi tar-Regolament (KE) Nru 1099/2009 u r-Regolamenti (UE) Nru 150/2011 u (UE) Nru 151/2011 fl-ilsien Islandiż u dak Norveġiż, illi għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-1 ta’ Mejju 2012, sakemm in-notifiki kollha skont l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE ta’ miegħu.
      
         Magħmul fi Brussell, it-30 ta’ April 2012.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 207, 2.8.2012, p. 1.
      
         (2)  ĠU L 303, 18.11.2009, p. 1.
      
         (3)  ĠU L 46, 19.2.2011, p. 14.
      
         (4)  ĠU L 46, 19.2.2011, p. 17.
      
         (5)  ĠU L 340, 31.12.1993, p. 21.
      
         (*)  L-ebda rekwiżiti kostituzzjonali ma huma indikati.